રંગો જીવનમાં અસર કરે છે તે સમજવું આ એક સ્પષ્ટતાથી જ પૂરતું થઈ પડશે. કિરણો એટલે કે પ્રકાશની બે શ્રેણી છેઃ દૃશ્ય કિરણો અને અદૃશ્ય કિરણો. નરી આંખે જોઈ શકાય તેવા દૃશ્ય પ્રકાશની તરંગલંબાઈ ૩૯૦થી ૭૫૦ નેનોમીટર વચ્ચે હોય છે. ક્ષ-કિરણો, પારંજાબલી કિરણો જેવાં નરી આંખે ન જોઈ શકાતાં કિરણોની આપણા શરીર ઉપરની અસરને આપણે જાણીએ છીએ. એટલે માનવું રહ્યું કે દૃશ્ય કિરણો એટલે કે રંગો પણ આપણને અસર કરતા હોવા જોઈએ.